CELEX: 32018R0046
Language: hu
Date: 2017-10-20 00:00:00
Title: A Bizottság (EU) 2018/46 felhatalmazáson alapuló rendelete (2017. október 20.) az északnyugati vizeken bizonyos fajok tengerfenéki és mélytengeri halászatában 2018-ban alkalmazandó visszadobási terv létrehozásáról

12.1.2018   
               
               
                  HU
               
               
                  Az Európai Unió Hivatalos Lapja
               
               
                  L 7/13
               
            A BIZOTTSÁG (EU) 2018/46 FELHATALMAZÁSON ALAPULÓ RENDELETE
      (2017. október 20.)
      az északnyugati vizeken bizonyos fajok tengerfenéki és mélytengeri halászatában 2018-ban alkalmazandó visszadobási terv létrehozásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére, valamint 18. cikke (1) és (3) bekezdésére,
      mivel:
      
                  (1)
               
               
                  Az 1380/2013/EU rendelet célja, hogy a fogási korlátok hatálya alá tartozó fajok állományait érintő fogások kirakodására irányuló kötelezettség bevezetésével minden uniós halászati tevékenységben fokozatosan felszámolja a visszadobás gyakorlatát.
               
            
                  (2)
               
               
                  A kirakodási kötelezettség végrehajtása érdekében az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által kidolgozott, az illetékes tanácsadó testületekkel egyeztetett közös ajánlások alapján.
               
            
                  (3)
               
               
                  Az (EU) 2016/2375 felhatalmazáson alapuló bizottsági rendelet (2) a Belgium, Írország, Spanyolország, Franciaország, Hollandia és az Egyesült Királyság által 2016-ban benyújtott közös ajánlás alapján visszadobási tervet hozott létre a 2016–2018-as időszakra bizonyos tengerfenéki fajoknak az északnyugati vizeken folytatott halászatára vonatkozóan.
               
            
                  (4)
               
               
                  Belgium, Írország, Spanyolország, Franciaország, Hollandia és az Egyesült Királyság közvetlen halászati gazdálkodási érdekekkel bír az északnyugati vizeken. Az északnyugati vizekkel foglalkozó tanácsadó testülettel folytatott konzultációt követően e tagállamok 2017. május 31-én új közös ajánlást nyújtottak be a Bizottsághoz az északnyugati vizeken folytatott bizonyos tengerfenéki és mélytengeri halászatra 2018-ban érvényes visszadobási tervre vonatkozóan. Az érintett tudományos testületek tudományos szakvéleményeket bocsátottak ki, amelyeket a Halászati Tudományos, Műszaki és Gazdasági Bizottság (HTMGB) áttekintett (3). Az új közös ajánlásban javasolt intézkedések összhangban vannak az 1380/2013/EU rendelet 18. cikkének (3) bekezdésével, ezért belefoglalhatók e rendeletbe.
               
            
                  (5)
               
               
                  Az 1380/2013/EU rendelet 15. cikke (1) bekezdésének c) pontja értelmében a fogási korlátok hatálya alá tartozó, a halászatot meghatározó fajok vonatkozásában a kirakodási kötelezettséget az északnyugati vizeken legkésőbb 2016. január 1-jétől kell alkalmazni. Az új közös ajánlás meghatározza azon flották körét, amelyeknek a közönséges tőkehal, a foltos tőkehal, a vékonybajszú tőkehal és a fekete tőkehal vegyes halászatában, a norvég homár halászatában, a közönséges nyelvhal és a sima lepényhal vegyes halászatában, valamint a szürke tőkehal, a rombuszhal és a sávos tőkehal halászatában meg kell felelniük a kirakodási kötelezettségnek.
               
            
                  (6)
               
               
                  Az új közös ajánlásnak megfelelően az (EU) 2016/2375 felhatalmazáson alapuló rendeletben meghatározott halászati tevékenységeken (nevezetesen a közönséges tőkehal, a foltos tőkehal, a vékonybajszú tőkehal és a fekete tőkehal rendkívül vegyes halászatán, a norvég homár halászatán, a közönséges nyelvhal és a sima lepényhal vegyes halászatán, továbbá a szürke tőkehal, a rombuszhalak és a sávos tőkehal halászatán) túlmenően a 2018-ra vonatkozó visszadobási tervnek ki kell terjednie a fekete tőkehalnak az ICES VI, Vb és VII övezetben folytatott halászatára. Bizonyos halászati tevékenységek esetében a járulékos fogásokat is le kell fedni.
               
            
                  (7)
               
               
                  Ezenkívül az új közös ajánlás javaslata szerint a kirakodási kötelezettséget 2018-tól indokolt bevezetni a fekete abroncshalnak, a kék menyhalnak és a gránátoshalnak az ICES VI alterületen és az ICES Vb körzetben vonóhálóval és kerítőhálóval folytatott mélytengeri halászatában.
               
            
                  (8)
               
               
                  Az új közös ajánlás a 2018. évre az 1380/2013/EU rendelet 15. cikke (4) bekezdésének b) pontjában említett, a túlélési arányon alapuló mentességet javasol az ICES VI és VII alterületen csapdákkal és kosarakkal kifogott norvég homár esetében, figyelembe véve a halászeszközök, a halászati gyakorlatok és az ökoszisztéma sajátosságait. A HTMGB megalapozottnak ítélte a mentességet. Ezért ezt a mentességet bele kell foglalni a 2018-ra vonatkozó visszadobási tervbe.
               
            
                  (9)
               
               
                  Az új közös ajánlás értelmében a 2018. évre az 1380/2013/EU rendelet 15. cikke (4) bekezdésének b) pontjában említett, magas túlélési arányon alapuló mentességet kell biztosítani az ICES VIId körzetnek a parttól számított hat tengeri mérföld széles sávjában, az azonosított halbölcsőhelyeken kívül a közönséges nyelvhal minimális állományvédelmi referenciaméretnél kisebb egyedeinek 80–99 mm szembőségű feszítőlapos fenékvonóhálóval ejtett fogásai tekintetében. Az HTMGB megjegyezte, hogy meg kell határozni a rendeletben említett halbölcsőhelyeket. Ezért ezt a mentességet bele kell foglalni a 2018. évi visszadobási tervbe azzal a feltétellel, hogy az érintett tagállamoknak további vizsgálatokat kell végrehajtaniuk, valamint meg kell adniuk az halbölcsőhelyek elhelyezkedésére vonatkozó adatokat.
               
            
                  (10)
               
               
                  Az új közös ajánlás bizonyos halászati tevékenységek vonatkozásában hét, meghatározott mértékű de minimis kivételre tesz javaslatot 2018-ra. A tagállamok által szolgáltatott bizonyítékokat a HTMGB megvizsgálta és úgy ítélte meg, hogy a közös ajánlás megalapozott érveket tartalmazott arra vonatkozóan, hogy nehezen valósítható meg a szelektivitás további fokozása és/vagy a nem szándékos fogások kezelésénél aránytalan költségek jelentkeznek, és az érveket egyes esetekben a költségek minőségi elemzése is alátámasztotta. A fentiek fényében és az azoknak ellentmondó tudományos információk hiányában ezeket a de minimis kivételeket – a közös ajánlásban szereplő százalékos arányoknak megfelelően és az 1380/2013/EU rendelet 15. cikkének (1) bekezdésében megengedett szinteket meg nem haladó értékek szerint – célszerű belefoglalni a 2018-ra vonatkozó visszadobási tervbe.
               
            
                  (11)
               
               
                  A vékonybajszú tőkehal tekintetében javasolt de minimis kivétel, amely az ICES VIId és VIIe körzetben 100 mm-nél kisebb szembőségű fenékvonóhálóval és kerítőhálóval, valamint vízközi vonóhálóval vékonybajszú tőkehalra halászó hajók által az e fajból ejtett összes éves fogás legfeljebb 6 %-ára érvényes, azon a tényen alapul, hogy a szelektivitás fokozása rendkívül nehezen valósítható meg.
               
            
                  (12)
               
               
                  A vékonybajszú tőkehal tekintetében javasolt de minimis kivétel, amely az ICES VIIb–VIIj körzetben legalább 100 mm szembőségű fenékvonóhálóval és kerítőhálóval vékonybajszú tőkehalra halászó hajók által az e fajból ejtett összes éves fogás legfeljebb 6 %-ára érvényes, azon a tényen alapul, hogy a szelektivitás fokozása rendkívül nehezen valósítható meg.
               
            
                  (13)
               
               
                  A vékonybajszú tőkehal tekintetében javasolt de minimis kivétel, amely 2018-ban az ICES VII alterületen (a VIIa, VIId és VIIe körzet kivételével) 100 mm-nél kisebb szembőségű fenékvonóhálóval és kerítőhálóval vékonybajszú tőkehalra halászó hajók által az e fajból ejtett összes éves fogás legfeljebb 6 %-ára érvényes, azon a tényen alapul, hogy a szelektivitás fokozása rendkívül nehezen valósítható meg.
               
            
                  (14)
               
               
                  A vékonybajszú tőkehalra vonatkozó három javasolt de minimis kivétel kapcsán az (EU) 2016/2375 felhatalmazáson alapuló rendelet előírta, hogy a kivételek alátámasztására az érintett tagállamoknak további tudományos információkat kell benyújtaniuk a Bizottsághoz. A HTMGB megjegyezte, hogy noha még mindig elengedhetetlen a teljeskörű bizonyítékok szolgáltatása, a benyújtott kiegészítő információk választ adnak a HTMGB bizonyos aggályaira. A HTMGB kiemelte, hogy ezen állomány vonatkozásában koherensebb megközelítésre van szükség. A HTMGB által áttekintett tudományos bizonyítékok alapján, valamint tekintettel arra, hogy a kivételt alátámasztó bizonyítékok megalapozottabbak, a kivételt indokolt belefoglalni a 2018-ra vonatkozó visszadobási tervbe.
               
            
                  (15)
               
               
                  A norvég homár vonatkozásában javasolt de minimis kivétel, amely az ICES VII alterületen norvég homárra halászó hajók által az e fajból ejtett összes éves fogás legfeljebb 6 %-ára érvényes, azon a tényen alapul, hogy a szelektivitás fokozása rendkívül nehezen valósítható meg. A HTMGB megalapozottnak ítélte a kivételt. Ezért ezt a kivételt bele kell foglalni a 2018-ra vonatkozó visszadobási tervbe.
               
            
                  (16)
               
               
                  A norvég homár tekintetében javasolt de minimis kivétel, amely az ICES VI alterületen norvég homárra halászó hajók által az e fajból ejtett összes éves fogás legfeljebb 2 %-ára érvényes, azon a tényen alapul, hogy a szelektivitás fokozása rendkívül nehezen valósítható meg, és hogy számszerű információk támasztják alá a nem kívánt fogások kezelésének aránytalan költségeit. A HTMGB megalapozottnak ítélte a kivételt. Ezért ezt a kivételt bele kell foglalni a 2018-ra vonatkozó visszadobási tervbe.
               
            
                  (17)
               
               
                  A közönséges nyelvhal vonatkozásában javasolt de minimis kivétel, amely az ICES VIId, VIIe, VIIf, VIIg és VIIh körzetben a fokozottan szelektív, 80–199 mm szembőségű TBB halászeszközökkel halászó hajók által az e fajból ejtett összes éves fogás legfeljebb 3 %-ára érvényes, azon a tényen alapul, hogy a szelektivitás fokozása rendkívül nehezen valósítható meg. A HTMGB megjegyezte, hogy a kivétel a szelektívebb halászeszközök használatát hivatott kompenzálni, illetve a fennmaradó visszadobásokat hivatott lefedni. Ezért ezt a kivételt bele kell foglalni a 2018-ra vonatkozó visszadobási tervbe.
               
            
                  (18)
               
               
                  A közönséges nyelvhal tekintetében javasolt de minimis kivétel, amely az ICES VIId, VIIe, VIIf és VIIg körzetben tükörhálóval és kopoltyúhálóval közönséges nyelvhalra halászó hajók által az e fajból ejtett összes éves fogás legfeljebb 3 %-ára érvényes, azon a tényen alapul, hogy a szelektivitás fokozása rendkívül nehezen valósítható meg. A HTMGB megalapozottnak ítélte a kivételt. Ezért ezt a kivételt bele kell foglalni a 2018-ra vonatkozó visszadobási tervbe.
               
            
                  (19)
               
               
                  Az (EU) 2016/2375 felhatalmazáson alapuló rendelet egyes rendelkezéseinek hatálya a 2017. évre korlátozódik. Az említett rendeletet ezért indokolt hatályon kívül helyezni és 2018. január 1-ji hatállyal egy új rendelettel felváltani.
               
            
                  (20)
               
               
                  mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. Ezt a rendeletet 2018. január 1-jétől indokolt alkalmazni,
               
            ELFOGADTA EZT A RENDELETET:
      1. cikk
      A kirakodási kötelezettség végrehajtása
      Az 1380/2013/EU rendelet 15. cikkének (1) bekezdésében előírt kirakodási kötelezettség e rendeletnek megfelelően alkalmazandó az ICES V övezetben (az Va körzet kivételével és az Vb körzeten belül kizárólag az uniós vizeken), valamint az ICES VI és VII övezetben folytatott tengerfenéki és mélytengeri halászatban.
      2. cikk
      Fogalommeghatározások
      „Flamand hálópanel”: a merevítőrudas vonóháló utolsó, kúpos kialakítású hálószakasza, amelynek elülső oldala közvetlenül csatlakozik a zsákvéghez. A hálómező felső és alsó szakaszát legalább 120 mm szembőségű (a hálószemek csomók között mért távolsága) hálóanyagból kell kialakítani, valamint a hálómező nyújtott hosszának el kell érnie legalább a 3 métert.
      3. cikk
      A kirakodási kötelezettség hatálya alá tartozó fajok
      A kirakodási kötelezettség – a 4. és 5. cikkben meghatározott mentességekre is figyelemmel – a mellékletben szereplő valamennyi halászati tevékenységre alkalmazandó.
      4. cikk
      A túlélési arányon alapuló mentesség
      (1)   Az 1380/2013/EU rendelet 15. cikke (4) bekezdésének b) pontjában előírt, a túlélési arányon alapuló mentesség az alábbi esetekben alkalmazandó:
      
                  a)
               
               
                  az ICES VI és VII alterületen csapdákkal és kosarakkal (halászeszközkódok (4): FPO és FIX) kifogott norvég homár (Nephrops norvegicus);
               
            
                  b)
               
               
                  az ICES VIId körzetnek a parttól számított hat tengeri mérföld széles sávjában, a halbölcsőhelyeken kívül a közönséges nyelvhal (Solea solea) minimális állományvédelmi referenciaméretnél kisebb egyedeinek 80–99 mm szembőségű zsákvéggel felszerelt feszítőlapos fenékvonóhálóval (halászeszközkódok: OTT, OTB, TBS, TBN, TB, PTB, OT, PT, TX) az alábbi feltételeknek megfelelő halászati műveletek keretében ejtett fogásai: a legfeljebb 10 méter hosszúságú, legfeljebb 221 kW motorteljesítményű hajók, amelyek legfeljebb 30 méter mély vizekben korlátozott, legfeljebb 1 óra 30 perces időtartamig vontatnak halászeszközt. A közönséges nyelvhal ily módon kifogott egyedeit haladéktalanul vissza kell engedni a tengerbe.
               
            (2)   Az északnyugati vizeken közvetlen állománygazdálkodási érdekkel bíró tagállamok 2018. május 1-je előtt további tudományos információkat nyújtanak be a Bizottsághoz az (1) bekezdés b) pontjában meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2018. szeptember 1-je előtt értékeli ezeket az információkat.
      5. cikk
      De minimis kivételek
      Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza:
      
                  a)
               
               
                  a vékonybajszú tőkehal (Merlangius merlangus) esetében a szóban forgó faj kirakodására kötelezett és az ICES VIId és VIIe körzetben 100 mm-nél kisebb szembőségű fenékvonóhálóval és kerítőhálóval (OTB, SSC, OTT, PTB, SDN, SPR, TBN, TBS, TB, SX, SV, OT, PT és TX), valamint vízközi vonóhálóval (OTM, PTM) vékonybajszú tőkehalra halászó hajók által az e fajból ejtett összes éves fogás legfeljebb 6 %-a;
               
            
                  b)
               
               
                  a vékonybajszú tőkehal (Merlangius merlangus) esetében a szóban forgó faj kirakodására kötelezett és az ICES VIIb–VIIj körzetben legalább 100 mm szembőségű fenékvonóhálóval és kerítőhálóval (OTB, SSC, OTT, PTB, SDN, SPR, TBN, TBS, TB, SX, SV, OT, PT és TX), valamint vízközi vonóhálóval (OTM, PTM) vékonybajszú tőkehalra halászó hajók által az e fajból ejtett összes éves fogás legfeljebb 6 %-a;
               
            
                  c)
               
               
                  a vékonybajszú tőkehal (Merlangius merlangus) esetében a szóban forgó faj kirakodására kötelezett és az ICES VIIa, VIId és VIIe körzet kivételével az ICES VII alterületen 100 mm-nél kisebb szembőségű fenékvonóhálóval és kerítőhálóval (OTB, SSC, OTT, PTB, SDN, SPR, TBN, TBS, TB, SX, SV, OT, PT és TX), valamint vízközi vonóhálóval (OTM, PTM) vékonybajszú tőkehalra halászó hajók által az e fajból ejtett összes éves fogás legfeljebb 6 %-a;
               
            
                  d)
               
               
                  a norvég homár (Nephrops norvegicus) esetében a szóban forgó faj kirakodására kötelezett és az ICES VII alterületen norvég homárra halászó hajók által az e fajból ejtett összes éves fogás legfeljebb 6 %-a;
               
            
                  e)
               
               
                  a norvég homár (Nephrops norvegicus) esetében a szóban forgó faj kirakodására kötelezett és az ICES VI alterületen norvég homárra halászó hajók által az e fajból ejtett összes éves fogás legfeljebb 2 %-a;
               
            
                  f)
               
               
                  a közönséges nyelvhal (Solea solea) esetében a szóban forgó faj kirakodására kötelezett és az ICES VIId, VIIe, VIIf és VIIg alterületen tükörhálóval és kopoltyúhálóval közönséges nyelvhalra halászó hajók által az e fajból ejtett összes éves fogás legfeljebb 3 %-a;
               
            
                  g)
               
               
                  a közönséges nyelvhal (Solea solea) esetében a szóban forgó faj kirakodására kötelezett és az ICES VIId, VIIe, VIIf, VIIg és VIIh körzetben fokozottan szelektív, például megnövelt szembőségű toldattal ellátott, 80–199 mm szembőségű TBB halászeszközökkel közönséges nyelvhalra halászó hajók által az e fajból ejtett összes éves fogás legfeljebb 3 %-a.
               
            6. cikk
      A kirakodási kötelezettség hatálya alá tartozó hajók
      (1)   A tagállamok a mellékletben megállapított kritériumoknak megfelelően meghatározzák, hogy az egyes halászati tevékenységek vonatkozásában mely hajók tartoznak a kirakodási kötelezettség hatálya alá.
      Azon hajók esetében, amelyek 2017-ben bizonyos halászati tevékenységek tekintetében kirakodási kötelezettség hatálya alá tartoztak, a szóban forgó halászati tevékenységek vonatkozásában továbbra is érvényes a kirakodási kötelezettség.
      (2)   Az érintett tagállamok a biztonságos uniós ellenőrzési honlap használatával a mellékletben felsorolt valamennyi halászati tevékenység tekintetében 2017. december 31. előtt benyújtják a Bizottság és a többi tagállam részére az (1) bekezdés alapján meghatározott hajójegyzéket. Az említett jegyzékeket naprakészen kell tartaniuk.
      7. cikk
      Hatályon kívül helyezés
      Az (EU) 2016/2375 felhatalmazáson alapuló rendelet hatályát veszti.
      8. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő napon lép hatályba.
      Ezt a rendeletet 2018. január 1-jétől2018. december 31-ig kell alkalmazni.
      A 6. cikket azonban e rendelet hatálybalépésének napjától kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 20-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 352., 2016.10.12., 39. o.
      
      
         (2)  A 2015. október 12-i (EU) 2015/2438 felhatalmazáson alapuló bizottsági rendelet (HL L 336., 2015.12.23., 29. o.) visszadobási tervet hozott létre a 2016–2018-as időszakra bizonyos tengerfenéki fajoknak az északnyugati vizeken folytatott halászatára vonatkozóan; a rendeletet hatályon kívül helyezte és felváltotta 2016. október 12-i (EU) 2016/2375 felhatalmazáson alapuló bizottsági rendelet (HL L 352., 2016.12.23., 39. o.), amely bizonyos tengerfenéki fajok északnyugati vizeken folytatott halászatára vonatkozóan visszadobási tervet hozott létre a 2016–2018-as időszakra.
      
         (3)  2017-07_STECF PLEN 17-02_JRCxxx.pdf
      
         (4)  E rendelet az ENSZ Élelmezési és Mezőgazdasági Szervezete által meghatározott halászeszközkódokat használja.
      
         MELLÉKLET
         
            A kirakodási kötelezettség hatálya alá tartozó halászati tevékenységek
         
         
                     a)
                  
                  
                     Az ICES VI alterület és az Vb körzet uniós és nemzetközi vizein folytatott halászat
                     
                                 Halászat
                              
                              
                                 Halászeszközkód
                              
                              
                                 A halászeszköz leírása
                              
                              
                                 Szembőség
                              
                              
                                 Kirakodandó fajok
                              
                           
                                 közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 valamennyi
                              
                              
                                 a foltos tőkehal minden olyan fogása, valamint a közönséges nyelvhal, a sima lepényhal és a rombuszhalak minden olyan járulékos fogása, amelyek esetében a 2015-ben és 2016-ban (*1) kifogott összes faj hajónkénti teljes kirakodott mennyiségének több mint 5 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve
                              
                           
                                 norvég homár (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vonóhálók, kerítőhálók, csapdák és kosarak
                              
                              
                                 valamennyi
                              
                              
                                 a norvég homár, valamint a foltos tőkehal, a közönséges nyelvhal, a sima lepényhal és a rombuszhalak minden olyan járulékos fogása, amelyek esetében a 2015-ben és 2016-ban (*1) kifogott összes faj hajónkénti teljes kirakodott mennyiségének több mint 5 %-át norvég homár alkotta
                              
                           
                                 fekete tőkehal (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók
                              
                              
                                 ≥ 100 mm
                              
                              
                                 a fekete tőkehal minden olyan fogása, amelyek esetében a 2015-ben és 2016-ban (*1) kifogott összes faj hajónkénti teljes kirakodott mennyiségének több mint 50 %-át fekete tőkehal alkotta
                              
                           
                                 fekete abroncshal (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 ≥ 100 mm
                              
                              
                                 a fekete abroncshal minden olyan fogása, amelyek esetében a 2015-ben és 2016-ban (*1) kifogott összes faj hajónkénti teljes kirakodott mennyiségének több mint 20 %-át fekete abroncshal alkotta
                              
                           
                                 kék menyhal (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 ≥ 100 mm
                              
                              
                                 a kék menyhal minden olyan fogása, amelyek esetében a 2015-ben és 2016-ban (*1) kifogott összes faj hajónkénti teljes kirakodott mennyiségének több mint 20 %-át kék menyhal alkotta
                              
                           
                                 gránátoshalak (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 ≥ 100 mm
                              
                              
                                 a gránátoshalak minden olyan fogása, amelyek esetében a 2015-ben és 2016-ban (*1) kifogott összes faj hajónkénti teljes kirakodott mennyiségének több mint 20 %-át gránátoshalak alkották
                              
                           
               
                     b)
                  
                  
                     Az ICES VI és VII alterületen, valamint az ICES Vb körzet uniós és nemzetközi vizein folytatott halászat
                     
                                 Halászat
                              
                              
                                 Halászeszközkód
                              
                              
                                 A halászeszköz leírása
                              
                              
                                 Szembőség
                              
                              
                                 Kirakodandó fajok
                              
                           
                                 szürke tőkehal
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 valamennyi
                              
                              
                                 a szürke tőkehal minden olyan fogása, amelyek esetében a 2015-ben és 2016-ban (*2) kifogott összes faj hajónkénti teljes kirakodott mennyiségének több mint 10 %-át szürke tőkehal alkotta
                              
                           
                                 szürke tőkehal
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 valamennyi kopoltyúháló
                              
                              
                                 valamennyi
                              
                              
                                 a szürke tőkehal valamennyi fogása
                              
                           
                                 szürke tőkehal
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 valamennyi horogsor
                              
                              
                                 valamennyi
                              
                              
                                 a szürke tőkehal valamennyi fogása
                              
                           
               
                     c)
                  
                  
                     Az ICES VII alterületen folytatott halászat
                     
                                 Halászat
                              
                              
                                 Halászeszközkód
                              
                              
                                 A halászeszköz leírása
                              
                              
                                 Szembőség
                              
                              
                                 Kirakodandó fajok
                              
                           
                                 norvég homár (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vonóhálók, kerítőhálók, csapdák és kosarak
                              
                              
                                 valamennyi
                              
                              
                                 a norvég homár minden olyan fogása, amelyek esetében a 2015-ben és 2016-ban (*3) kifogott összes faj hajónkénti teljes kirakodott mennyiségének több mint 10 %-át norvég homár alkotta
                              
                           
                                 fekete tőkehal (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók
                              
                              
                                 ≥ 100 mm
                              
                              
                                 a fekete tőkehal minden olyan fogása, amelyek esetében a 2015-ben és 2016-ban (*3) kifogott összes faj hajónkénti teljes kirakodott mennyiségének több mint 50 %-át fekete tőkehal alkotta
                              
                           
               
                     d)
                  
                  
                     Az ICES VIIa körzetben folytatott halászat
                     
                                 Halászat
                              
                              
                                 Halászeszközkód
                              
                              
                                 Halászeszköz
                              
                              
                                 Szembőség
                              
                              
                                 Kirakodandó fajok
                              
                           
                                 közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 valamennyi
                              
                              
                                 a foltos tőkehal minden olyan fogása, amelyek esetében a 2015-ben és 2016-ban (*4) kifogott összes faj hajónkénti teljes kirakodott mennyiségének több mint 10 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve
                              
                           
               
                     e)
                  
                  
                     Az ICES VIId körzetben folytatott halászat
                     
                                 Halászat
                              
                              
                                 Halászeszközkód
                              
                              
                                 Halászeszköz
                              
                              
                                 Szembőség
                              
                              
                                 Kirakodandó fajok
                              
                           
                                 közönséges nyelvhal (Solea solea)
                              
                              
                                 TBB
                              
                              
                                 valamennyi merevítőrudas vonóháló
                              
                              
                                 valamennyi
                              
                              
                                 a közönséges nyelvhal valamennyi fogása
                              
                           
                                 közönséges nyelvhal (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 vonóhálók
                              
                              
                                 < 100 mm
                              
                              
                                 a közönséges nyelvhal valamennyi fogása
                              
                           
                                 közönséges nyelvhal (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 valamennyi tükörháló és kopoltyúháló
                              
                              
                                 valamennyi
                              
                              
                                 a közönséges nyelvhal valamennyi fogása
                              
                           
                                 közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 valamennyi
                              
                              
                                 a vékonybajszú tőkehal minden olyan fogása, amelyek esetében a 2015-ben és 2016-ban (*5) kifogott összes faj hajónkénti teljes kirakodott mennyiségének több mint 10 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve
                              
                           
               
                     f)
                  
                  
                     Az ICES VIIe körzetben folytatott halászat
                     
                                 Halászat
                              
                              
                                 Halászeszközkód
                              
                              
                                 Halászeszköz
                              
                              
                                 Szembőség
                              
                              
                                 Kirakodandó fajok
                              
                           
                                 közönséges nyelvhal (Solea solea)
                              
                              
                                 TBB
                              
                              
                                 valamennyi merevítőrudas vonóháló
                              
                              
                                 valamennyi
                              
                              
                                 a közönséges nyelvhal valamennyi fogása
                              
                           
                                 közönséges nyelvhal (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 valamennyi tükörháló és kopoltyúháló
                              
                              
                                 valamennyi
                              
                              
                                 a közönséges nyelvhal valamennyi fogása
                              
                           
               
                     g)
                  
                  
                     Az ICES VIId és VIIe körzetben folytatott halászat
                     
                                 Halászat
                              
                              
                                 Halászeszközkód
                              
                              
                                 Halászeszköz
                              
                              
                                 Szembőség
                              
                              
                                 Kirakodandó fajok
                              
                           
                                 sávos tőkehal (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 valamennyi tükörháló és kopoltyúháló
                              
                              
                                 valamennyi
                              
                              
                                 a sávos tőkehal valamennyi fogása
                              
                           
               
                     h)
                  
                  
                     Az ICES VIIb, VIIc és VIIf–VIIk körzetben folytatott halászat
                     
                                 Halászat
                              
                              
                                 Halászeszközkód
                              
                              
                                 Halászeszköz
                              
                              
                                 Szembőség
                              
                              
                                 Kirakodandó fajok
                              
                           
                                 közönséges nyelvhal (Solea solea)
                              
                              
                                 TBB
                              
                              
                                 valamennyi merevítőrudas vonóháló
                              
                              
                                 valamennyi
                              
                              
                                 a közönséges nyelvhal valamennyi fogása
                              
                           
                                 közönséges nyelvhal (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 valamennyi tükörháló és kopoltyúháló
                              
                              
                                 valamennyi
                              
                              
                                 a közönséges nyelvhal valamennyi fogása
                              
                           
               
                     i)
                  
                  
                     Az ICES VIIb, VIIc, VIIe és VIIf–VIIk körzetben folytatott halászat
                     
                                 Halászat
                              
                              
                                 Halászeszközkód
                              
                              
                                 Halászeszköz
                              
                              
                                 Szembőség
                              
                              
                                 Kirakodandó fajok
                              
                           
                                 közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vonóhálók és kerítőhálók
                              
                              
                                 valamennyi
                              
                              
                                 a vékonybajszú tőkehal minden olyan fogása, amelyek esetében a 2015-ben és 2016-ban (*6) kifogott összes faj hajónkénti teljes kirakodott mennyiségének több mint 10 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve
                              
                           
               
            (*1)  Az (EU) 2016/2375 felhatalmazáson alapuló bizottsági rendeletnek megfelelően az e halászat tekintetében kirakodási kötelezettség hatálya alá tartozóként jegyzékbe vett hajók a referencia-időszakot érintő változás ellenére továbbra is az e rendelet 4. cikke szerinti jegyzéken maradnak, valamint e halászat vonatkozásában továbbra is kirakodási kötelezettség hatálya alá tartoznak.
         
            (*2)  Az (EU) 2016/2375 felhatalmazáson alapuló bizottsági rendeletnek megfelelően az e halászat tekintetében kirakodási kötelezettség hatálya alá tartozóként jegyzékbe vett hajók a referencia-időszakot érintő változás ellenére továbbra is az e rendelet 4. cikke szerinti jegyzéken maradnak, valamint e halászat vonatkozásában továbbra is kirakodási kötelezettség hatálya alá tartoznak.
         
            (*3)  Az (EU) 2016/2375 felhatalmazáson alapuló bizottsági rendeletnek megfelelően az e halászat tekintetében kirakodási kötelezettség hatálya alá tartozóként jegyzékbe vett hajók a referencia-időszakot érintő változás ellenére továbbra is az e rendelet 4. cikke szerinti jegyzéken maradnak, valamint e halászat vonatkozásában továbbra is kirakodási kötelezettség hatálya alá tartoznak.
         
            (*4)  Az (EU) 2016/2375 felhatalmazáson alapuló bizottsági rendeletnek megfelelően az e halászat tekintetében kirakodási kötelezettség hatálya alá tartozóként jegyzékbe vett hajók a referencia-időszakot érintő változás ellenére továbbra is az e rendelet 4. cikke szerinti jegyzéken maradnak, valamint e halászat vonatkozásában továbbra is kirakodási kötelezettség hatálya alá tartoznak.
         
            (*5)  Az (EU) 2016/2375 felhatalmazáson alapuló bizottsági rendeletnek megfelelően az e halászat tekintetében kirakodási kötelezettség hatálya alá tartozóként jegyzékbe vett hajók a referencia-időszakot érintő változás ellenére továbbra is az e rendelet 4. cikke szerinti jegyzéken maradnak, valamint e halászat vonatkozásában továbbra is kirakodási kötelezettség hatálya alá tartoznak.
         
            (*6)  Az (EU) 2016/2375 felhatalmazáson alapuló bizottsági rendeletnek megfelelően az e halászat tekintetében kirakodási kötelezettség hatálya alá tartozóként jegyzékbe vett hajók a referencia-időszakot érintő változás ellenére továbbra is az e rendelet 4. cikke szerinti jegyzéken maradnak, valamint e halászat vonatkozásában továbbra is kirakodási kötelezettség hatálya alá tartoznak.